Ég kem aftur -  alltaf aftur og aftur

Ég bilaðist úr hlátri þegar ég las þessa "ekkifrétt" sem er ofurkrúttleg. Hún fjallar um mest notuðu frasana úr bíómyndum, þ.e. þá frasa sem hafa fengið s.k. vængi og orðið lifandi í málinu. Merkilegt að maður skuli, nánast án þess að taka eftir því, tileinka sér svona bíómyndatal.

Bara í dag hef ég notað þann vinsælasta a.m.k. einu sinni í bríari þegar ég talaði við vinkonu mína í símann, eða:

"Ég kem aftur, ég kem alltaf aftur" (sem er reyndar seinni tíma viðbót, búmmerangheilkennið sko).

Og í slangrinu nota ég gjarnan (meira segja á blogginu mínu líka) "I don´t give a damn" og "Talking to me?" og það gera stelpurnar mínar líka.

Svíar nota "Þungur hnífur" eins og þeir eigi lífið að leysa og frasinn er löngu kominn með vængi.

En það er alveg sama hvað ég brýt heilann, ég man ekki eftir einum einasta frasa úr íslenskri bíómynd nema auðvitað "Að vera snyrtilegur en samt svolítið væld" sem er auðvitað brilljans úr "Með allt á hreinu".

Munið þið eftir svona frösum, úr öllum áttum?

Komasho!

Úje

Hér er ameríski listinn.

1. „I&#39;ll be back." (The Terminator)
2. „Frankly, my dear, I don&#39;t give a damn." (Á hverfanda hveli)
3. „Beam me up, Scotty." (Star Trek)
4. „May the force be with you." (Stjörnustríð)
5. „Life is like a box of chocolates." (Forrest Gump)
6. „You talking to me?" (Taxi Driver)
7. „Show me the money." (Jerry Maguire)
8. „Do you feel lucky, punk?" (Dirty Harry)
9. „Here&#39;s looking at you, kid." (Casablanca)
10. „Nobody puts Baby in the corner." (Dirty Dancing)

Fyrri ummæli:
"Þarf eitthvað að ræða það frekar". Þessi setning er úr Næturvaktinni og ég heyri börn sem fullorðna nota það. Ég geri það hehehehehe

Ég man bara eftir einum fleygum frasa, ekki úr kvikmynd en úr tölvubréfi frá einum háttsettum manni til stórgrósserafyrirtækis; " you ain´t seen nothing yet" Sem er svo auðvitað tilvitnun annarsstaðar frá.

||

Já núna veður allt í næturvaktarfösum:

Já sæll
Já fínt
Eigum við að ræða það eitthvað - hélt ekki
Hvar er hann/hún að smíða geimflaugar
Út úr bænum bara

||

Aldrei að gera neitt fyrir neinn, sem gerir ekki neitt fyrir neinn......

Sígildur

||

Og hver man ekki eftir: "Så er vi fyr og flamme og kommer med det samme"

||

og þessi: "...... við ætluðum saman í kvöldskóla....."

||

Dúfanhólar 10....algjörlega ódauðlegt

||

AKA = Dúfnahólar 10 sko...

||

Þarf að horfa á Stellu í orlofi, þaðan kom einhver frægur frasi. Dúfnahólarnir og maður gerir aldrei neitt fyrir neinn ... eru náttúrlega snilld. Jú, jú, við eigum nokkra.

||

ég hef bara notað nr 2 og 4 af þessum bandarískum, ég gæti ekki sagt nr 5 þó ég reyndi, humm, íslenskir frasar, ég er svo ´léleg að muna - auðvitað mundi ég eftir dúfnahólum 10 sko það er klassík

heyrðu jú! uppáhaldið mitt er úr hvítum mávum sem stuðmenn gerðu (ein besta íslenska myndin): "ta ta ta tamm, er hann ekki fínn?" þetta var Tinna Gunnlaugs að sýna lítinn hatt... þessi frasi var ofnotaður af mér en ábyggilega engum öðrum

Ummæli:
Dirty Harry var: Come on punk, make my day.

Svo man ég eftir annari: Is it a gun in your pocket or are you just happy to see me.

Verkefni: Tröllaveiði - Nettröll eða ekki
Merking: Ekki nettröll